Ragnar Ásmundsson frá Varmalausnum - Heat RD á Akureyri kynnir fyrir stjórn OH þær hugmyndir og þá samstarfsaðila sem eru innanborðs varðandi verkefnið að koma orkustöðinni í gang aftur . Ragnar Ásmundsson frá Varmalausnum kynnti áform þeirra í samstarfi við Aqylon varðandi uppbyggingu orkustöðvarinnar á Húsavík . 2 . Sjóböð ehf Snæbjörn Sigurðarson fer yfir stöðu mála hjá Sjóböðum ehf og áætlanir varðandi uppbyggingu aðstöðunnar á Höfðanum . Snæbjörn Sigurðarson kynnti stöðu verkefna sem snúa að Sjóböðum ehf. 3 . Erindi frá Hvalasafninu vegna vatnsleka í kjallara Þegar stjórn Hvalasafnsins ákvað að láta grafa út kjallara hússins með það að markmiði að nýta það rými kom í ljós að mikið vatn streymdi fram bakkann og að húsinu . Vegna fyrirsjáanlegs kostnaðar við að drena í kringum húsið eins og eðlilegast hefði verið að gera var ekki farið í þá framkvæmd , heldur var farið í fráveituframkvæmdir innanhúss til þess að fanga vatnið og koma því í fráveitubrunn sem staðsettur er í " Skansinum " . Fyrir stjórn OH liggur að taka ákvörðun um það hvort Orkuveita Húsavíkur taki þátt í þeim kostnaði sem Hvalasafnið lagði í til þess að beisla vatnið sem skilar sér að húsinu . Stjórn Orkuveitu Húsavíkur hafnar erindinu og felur framkvæmdastjóra OH að svara forstöðumanni Hvalasafnsins . Fyrir stjórn Orkuveitu Húsavíkur liggur að taka ákvörðun um hvort veita skuli styrk til byggingar " skate-park " eða " skate-braut " fyrir börn á Húsavík . Stjórn Orkuveitu Húsavíkur samþykkir að veita styrk að fjárhæð kr. 5.000.000 til kaupa á " skate-braut " sem sett verði upp á lóð Borgarhólsskóla . Framkvæmdastjóri Orkuveitu Húsavíkur fer yfir stöðu þeirra framkvæmda sem orkuveitan stendur fyrir á árinu . Framkvæmdastjóri fór yfir stöðu framkvæmda Orkuveitu Húsavíkur . 6 . Yfirtaka OH á vatnsveitu í landi Þverár Nú líður að því að verkfræðistofan Efla skili af sér arðsemisútreikningum vegna mögulegrar yfirtöku OH á vatnsveitu sem er í landi Þverár , en u.þ.b. 4 ár eru síðan eigandi veitunnar bar erindið upp við stjórn OH.Orkuveita Húsavíkur þarf að leggja í töluverðan kostnað við uppbyggingu veitunnar ef af yfirtökunni verður til þess að hún skili því sem notendur gera eðlilega kröfu um , sérstaklega í ljósi þess að notendum fer fjölgandi og krafan um afhendingaröryggi eykst með tilkomu veiðihúss sem verið er að byggja á svæðinu . Fyrir stjórn OH liggur að ákveða hvaða leið skuli fara við samningagerð ef af yfirtökunni verður . Framkvæmdastjóra falið í samstarfi við lögfræðing Orkuveitu Húsavíkur , að móta stefnu til framtíðar varðandi yfirtökur einkaveitna .